Document ID: /roh_data/filtered/fineweb-2-filterrobots_roh.jsonl.gz/27288

Planisà eri tut auter. Atgnamain avess Mark Streit gugent anc dà ina stagiun en la meglra liga da hockey dal mund, la National Hockey League. Streit aveva suttascrit in contract tar ils Canadiens de Montréal, mo gia suenter dus gieus han ils Canadiens schliau il contract. Era las contractivas per turnar tar ses club d’uffanza il SC Berna, han sco i para fatg naufragi. Quai rapportan divers meds da massa.
Ina gronda carriera
Suenter 820 gieus en la NHL, bunamain 500 en la liga naziunala A e 200 cun l’equipa naziunala va ina da las grondas carrieras svizras da hockey a fin. Proximamain vegn Mark Streit a laschar operar ina spatla a Philadelphia. Il december èsi lura previs ch'el turni cun sia famiglia en Svizra.
RR novitads 18:00